Document ID: 31988R1101

ΚΑΝΟΝΙΣΜΟΣ ( ΕΟΚ ) αριθ . 1101/88 ΤΟΥ ΣΥΜΒΟΥΛΙΟΥ της 25ης Απριλίου 1988 για την τροποποίηση του κανονισμού ( ΕΟΚ ) αριθ . 1491/85 για την πρόβλεψη ειδικών μέτρων για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
Εκτιμώντας ότι, για τους σπόρους σόγιας, είναι σκόπιμο να προβλεφθεί η ίδια μέγιστη εγγυημένη ποσότητα για καθεμία από τις τρεις περιόδους εμπορίας 1988/89, 1989/90 και 1990/91 ότι, για να βελτιωθεί η ακρίβεια των εκτιμήσεων παραγωγής, πρέπει στα πλαίσια του καθεστώτος των μέγιστων εγγυημένων ποσοτήτων, οι εκτιμήσεις παραγωγής να πραγματοποιούνται μετά την έναρξη της περιόδου εμπορίας ότι είναι ανάγκη να τροποποιηθεί ανάλογα το άρθρο 3α του κανονισμού ( ΕΟΚ ) αριθ. 1491/85^(3 ), όπως τροποποιήθηκε τελευταία από τον κανονισμό ( ΕΟΚ ) αριθ . 4002/87^(4 ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Το άρθρο 3α του κανονισμού ( ΕΟΚ ) αριθ . 1491/85 τροποποιείται ως εξής :
1 . Η παράγραφος 1 αντικαθίσταται από το ακόλουθα κείμενο :
"1 . Το Συμβούλιο, αποφασίζοντας σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης, καθορίζει, ανά τρεις περιόδους εμπορίας και για πρώτη φορά για τις περιόδους εμπορίας 1988/89, 1989/90 και 1990/91, μια μέγιστη εγγυημένη ποσότητα για τους σπόρους σόγιας που παράγονται στην Κοινότητα ." 2 . Η παράγραφος 3 αντικαθίσταται από το ακόλουθο κείμενο :
"3 . ιΟταν η παραγωγή σπόρων σόγιας, που εκτιμάται πριν από το τέλος του δεύτερου μήνα της περιόδου εμπορίας, υπερβαίνει τη μέγιστη εγγυημένη ποσότητα σε ό,τι αφορά αυτούς τους σπόρους και την εν λόγω περίοδο εμπορίας, το ποσό της ενίσχυσης για την περίοδο αυτή μειώνεται ανάλογα με την επίπτωση που έχει στην τιμή στόχου ένας συντελεστής που αντιστοιχεί στο μέγεθος αυτής της υπέρβασης .
Στην περίπτωση που το πρώτο εδάφιο, εφαρμοζόμενο στην πραγματική παραγωγή αντί της παραγωγής που εκτιμήθηκε στην αρχή της περιόδου εμπορίας, οδηγήσει σε μείωση του ποσού της ενίσχυσης διαφορετική από εκείνη που πραγματοποιήθηκε, τότε το ποσό της ενίσχυσης για την επόμενη περίοδο εμπορίας προσαρμόζεται προκειμένου να ληφθεί υπόψη η κατάσταση αυτή ." Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Σεπτεμβρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 25 Απριλίου 1988 .

Labels: 7
2
17
19